  Майя Бывальцева Россиысь калыкез дышетонъя министерствоын быдэсак тупатъямез кулэ карись школаослэсь реестрзэс кылдыто. Туннэ Удмуртиын 43 сыӵе дышетон юртъёс лыдметэ пыртэмын. Со сярысь элькунысь дышетонъя но тодосъя министерствоын ивортӥзы. Та нуналъёсы муниципалитетъёсын ужаськом, котькуд школая учкиськом, мае отын тупатъяны кулэ. Та лыдметэ «Большой ремонт» ӵектосъя тупатъям школаос но шедизы, дыр. Вордӥськонлы йылпумъян реестр дась луоз Солэн кылъёсызъя, вуоно арня кутсконын тодмо луоз, кыӵе школаос 2022-тӥ арын быдэсак тупатъямын луозы. Со сяна, Светлана Болотниковалэн верамезъя, юртъёсты рос-прос тупатъям сяна, инфраструктураын куд-ог воштонъёс, мебелез выльдон, кытын ке учебникъёс басьтон, дышетӥсьёслэсь тодон-валанъёссэс будэтон но чакламын. Ватсалом, Россилэн азьмуртэз Владимир Путин кивалтэтэз улосвылъёсын ӵош школаосты быдэсак тупатъянъя 2022-2026 аръёслы чаклам программа дасяны куриз.  Тодэ вайытом, Ижкарысь школаосын выль дышетскон арлы покчи пиналъёслы ватсаса 15 классъёс дасялозы.  Тегъёс: Ижкар Удмуртия школаос лэсьтськон СветланаБолотникова  